Predkladacia správa

	Podľa ustanovenia § 12 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) orgánom Ústavu pamäti národa je Správna rada,  ktorá má deviatich členov. Podľa ods. 2 § 12 predmetného zákona vláda Slovenskej republiky vymenúva dvoch členov správnej rady Ústavu pamäti národa.

Vzhľadom na uplynutie funkčného obdobia Karola Noskoviča sa vláde Slovenskej republiky predkladá návrh na vymenovanie PhDr. Slavomíra Micháleka, DrSc., riaditeľa Historického ústavu Slovenskej akadémie vied, za člena Správnej rady Ústavu pamäti národa.
	
	Navrhovaný kandidát svojimi rozsiahlymi odbornými znalosťami a skúsenosťami spĺňa predpoklady na úspešné plnenie funkcie v Správnej rade Ústavu pamäti národa. 

	Navrhovaný kandidát súhlasí so zverejnením osobných údajov.

	Materiál nebol predložený na medzirezortné pripomienkové konanie, nakoľko nezasahuje do pôsobnosti iných orgánov.
	
	Materiál nemá finančný, ekonomický a environmentálny dopad, ani vplyv na zamestnanosť a podnikateľské prostredie.

	Na základe uvedeného odporúčam vláde Slovenskej republiky predložený návrh schváliť.